# Britney Spears

### Izvor: Wikipedija

Britney Spears
pop
Država | SAD
Karijera | 1991. -
Rođenje | 2. prosinca 1981.
Izdavač | Live Records
Recentna diskografija | B In The Mix: The Remixes (2005.) Greatest Hits: My Prerogative (2004.) In The Zone
(2003.)

Britney Spears na jednom od svojih nastupa.

Britney Jean Spears (McComb, Mississippi, 2. prosinca 1981.), američka pop pjevačica

## [uredi] Biografija

Pop princeza Britney Spears odrasla je u Kentwoodu (Sjedinjene Države) u saveznoj državi Louisiani od majke Lynne, učiteljice u osnovnoj školi, i oca Jamiea, građevinskog konstruktora. Svoj proboj na svjetla estrade pokušala je već u osmoj godini života kada se prijavila na audiciju za show Mickey Mouse Club Disney Channela. Međutim, nije prošla audiciju jer su se producenti jednodušno složili kako je premlada za javni nastup. No, nije bilo sve tako crno jer jedan se od producenata toliko oduševio malom Britney da joj je pomogao naći agenta u New Yorku. Zahvaljujući tome Britney je s majkom i mlađom sestrom živjela na Manhattanu nekoliko narednih mjeseci gdje je pohađala Professional Performing Arts School.

Uskoro su došli i prvi uspjesi - 1991. godine glumi opsjednuto dijete u filmu Ruthless, koji je baziran na filmu strave i užasa iz 1956. godine The Bad Seed. U dobi od 11 godina ponovo sudjeluje na audiciji za Mickey Mouse Club. Ovaj puta je uspjela proći audiciju. Stoga je 1993. i 1994. godine živjela u Orlandu (Florida), gdje je emisija snimana. Tada je boravila u paviljonu u kojem je boravila cijela ekipa, a pored nje u emisiji su nastupala dva buduća člana grupe 'N Sync i Keri Russell, buduća zvijeda Warner Brosowog serijala Felicity. Nakon završetka snimanja Mickey Mouse Club showa Britney se upisala u srednju školu u rodnoj Louisani. Strast ka svjetlima estrade ne jenjava pa u svojoj petnaestoj godini odlazi u New York na razgovor s čelnicima tvrtke Jive Record koja se bavi nakladom zvuka. S Jive Recordsom Britney je potpisala ugovor i u naredne je dvije godine snimila svoj debi album s producentima Ericom Fosterom Whiteom (radio s Whitney Houston) i Maxom Martinom (radio s Backstreet Boysima).

Album Baby One More Time snimljen je početkom 1998. godine, ali nije puštan u prodaju do 12. siječnja 1999. godine. Za to vrijeme Britney je radila promotivne nastupe u trgovačkim centrima diljem Sjedinjenih Država. Njen prvi singl Baby One More Time pušten je u prodaju u listopadu 1998. godine. Nakon objavljivanja album se veoma brzo našao na vrhovima glazbenih top lista što ga je učinilo prvim debi albumom koji je postao album godine u Sjedinjenim Državama. Video spot u kojem je Britney obučena kao stidljiva katolička srednjoškolka također je zasjeo na prva mjesta top lista glazbenih video spotova. Do rujna 1999. godine album se prodao u preko 6 milijuna primjeraka. Nešto prije toga, u lipnju iste godine Britney je krenula na svoju prvu solo turneju. S obzirom na broj prodanih primjeraka albuma i njenu popularnosti možda nije ni potrebno reći kako su njeni koncerti bili veoma dobro posjećeni. Iste godine (1999.) pokupila je hrpu nagrada MTV Europe-a - Best Female, Best Pop, Best Breakthrough Artist i Best Song (ili na hrvatskom: najbolji ženski izvođač, najbolja pop pjevačica, najbolji novi izvođač i najbolja pjesma).

Godine 1999. s majkom je napisala knjigu Heart To Heart. U knjizi Britney Spears i njena majka pišu o životu, ljubavi, slavi i snovima. No, u knjizi možete naći i odgovore, koje nude autorice knjige, na posve realna pitanja: Kako razgovarati s majkom? Kako ohrabrivati vlastito dijete? Kako se nositi s uspjehom i neuspjehom? Mlada Britney je osnovala i Britney Spears Foundation, fondaciju koja organizira ljetne kampove u saveznoj državi Massachusetts za neprivilegiranu djecu. Obrazlažući razloge zašto je utemeljila Britney Spears Foundation popularna Brit je rekla: "Tako sam sretna što mogu djecu dati priliku da naučne ponešto o zapanjujućem svijetu plesa i glazbe, a koji je zahvaljujući sreći postao veliki dio mog života."

Prije nego što je u veljači 2000. godine osvojila nagradu Grammy bila je i u utrci za osvajanje titule najboljeg novog izvođača (Best New Artist). Nagradu je pripala njenoj dobroj znanici iz Mickey Mouse Cluba - Christini Aquileri. Drugi album Oops!... I Did It Again u prodaji se pojavio početkom svibnja 2000. godine. Samo u prvih tjedan dana album se prodao u milijun i tristo tisuća primjeraka. To je ovaj album učinilo najbolje prodavanim albumom neke pjevačice ikada u Sjedinjenim Državama. Zahvaljujući tome albumu nominirana je za dvije Grammy nagrade - Best Vocal Pop Album (najbolji vokalni pop album)) i Best Female Pop Vocal Perfomance (najbolji ženska izvedba pop vokala) za singl Oops!... I Did It Again. 2005. je dobila prvo djete.

## [uredi] Filmska karijera

U veljači 2002, Spears se proslavila u filmu, Crossroads, koji je dosegao visoko drugo mjesto na box officovoj listi najgledanijih filmova već prvi vikend, ali je relativno kratko bio na tako visokom mjestu najgledanijih filmova. Film je zaradio nešto više od $60 milijuna diljem svijeta, što je četiri puta više od svoga budžeta. Neke pjesme iz albuma Britney pojavile su se u filmu. Film je zadobio loše kritike, a i Britney je dobila Razzie Award za najgoru glumicu. Film je osvojio i Razzie za najgoru originalnu pjesmu "I´m Not a Girl, Not Yet a Woman".

Spears je napravila veliku zbrku u javnosti pojavivši se u filmovima Austin Powers in Goldmember(2002) kao ona, i u Longshot(2000) kao Leteći Sluga. Također se pojavila u dokumentarcu zvanom Guest List Only fokusiranom na Los Angeleskoj sceni.

Za film Chicago, producent Harvey Weinstein htio je Britney za ulogu koja je ipak pripala Lucy Liu. Bila je preporučena za ulogu Allie Hamilton u filmu The Notebook, ali ipak je bila bolja Rachel McAdams. Spears je bila na audiciji za ulogu u filmu I love Huckabees koja je pripala Naomi Watts. Britney je bila veoma zainteresirana za ulogu u filmu Daisya Dukea, The Dukes of Hazzard, ali je izgubila zanimanje jer je trebala glumiti ženu koja planira svoje vjenčanje i život svoje obitelji. Uloga je pripala pop pjevačici i televizijskoj zvijezdi Jessici Simpson.

## [uredi] Diskografija

### [uredi] Albumi

- ...Baby One More Time (1999.), 28.000.000 primjeraka
- Oops!... I Did It Again (2000.), 24.000.000 primjeraka
- Britney (2001.), 15.000.000 primjeraka
- In The Zone (2003.), 10.000.000 primjeraka
- Greatest Hits: My Prerogative (2004.), 8.200.000 primjeraka
- B In The Mix: The Remixes (2005.), 1.000.000 primjeraka
- ? (2007.), ? primjeraka

### [uredi] Singlovi

Iz Albuma ...Baby One More Time:

- ...Baby One More Time
- Sometimes
- (You Drive Me) Crazy (The Stop! Remix)
- Born To Make You Happy
- From The Bottom Of My Broken Heart

Iz Albuma Oops!... I Did It Again:

- Oops!... I Did It Again
- Lucky
- Stronger
- Don´t Let Me Be The Last To Know

Iz Albuma Britney:

- I´m A Slave 4 U
- Overprotected
- Overprotected (The Darkchild-Remix)
- I´m Not A Girl, Not Yet A Woman
- I Love Rock´N´Roll
- Anticipating
- Boys (The CO-ED Remix) feat. Pharrell Williams

Iz Albuma In The Zone:

- Me Against The Music feat. Madonna
- Toxic
- Everytime
- Outrageous

Iz Albuma Greatest Hits: My Prerogative:

- My Prerogative
- Do Somethin´

Bez Albuma:

- Someday ( I will Understand)

Iz 5. studijskog, još neimenovanog albuma:

- Gimme More

## [uredi] DVDs

- 2001.: Time Out With Britney
- 2001.: Live And More!
- 2001.: Britney: The Videos
- 2002.: Live From Las Vegas
- 2002.: Not A Girl - Crossroads
- 2004.: Everytime (DVD-Single)
- 2004.: My Prerogative (DVD-Single)
- 2004.: In The Zone
- 2004.: Music Box Biographical (Non-Jive)
- 2005.: Greatest Hits: My Prerogative
- 2005.: Britney & Kevin: Chaotic

## [uredi] Filmografija

- 1990.: Ruthless (Broadway)
- 1993–1994.: Mickey Mouse Club (Televizija)
- 1999.: Longshot (Kino)
- 2002.: Crossroads (Kino)
- 2002.: Austin Powers 3 (Kino)
- 2005.: Chaotic (Televizija)
- 2006.: Will & Grace (Televizija)
- 2007.: In the Pink (Kino)

## [uredi] Izvori

- saveBRIT.com
- moljac.hr :: Britney Spears, uz dozvolu autora teksta

Dobavljeno iz "http://hr.wikipedia.org../../../b/r/i/Britney_Spears_3573.html"

Kategorija: Američki pjevači

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- Bosanski
- Català
- Česky
- Kaszëbsczi
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Latina
- Lietuvių
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Papiamentu
- Polski
- Português
- Română
- Русский
- Simple English
- Slovenčina
- Slovenščina
- Shqip
- Svenska
- ไทย
- Tagalog
- Türkçe
- Українська
- اردو
- Tiếng Việt
- ייִדיש
- 中文